stanford-oval/wikipedia huggingface dataset:
อัลฆ็อยบ์
ในศาสนาอิสลาม > ประเภท

ประเภทหลักของอัลฆ็อยบ์มี 2 แบบ:
อัลฆ็อยบุลมุฏลัก (الغيب المطلق) - ฆ็อยบ์แบบสมบูรณ์ สื่อถึงความรู้ทั้งหมดที่ถูกซ่อนเร้นหรือปิดบัง และมีแค่อัลลอฮ์เท่านั้นที่รู้ ดังปรากฎในอัลกุรอานว่า: "และที่พระองค์นั้นมีบรรดากุญแจแห่งความเร้นลับ โดยที่ไม่มีใครรู้กุญแจเหล่านั้น นอกจากพระองค์เท่านั้น…"  (ซูเราะฮ์ที่ 6:59)
ตัวอย่างรูปแบบแบบของอัลฆ็อยบ์จากรายงานของศาสดามุฮัมมัดว่า: รายงานจากอับดุลลอฮ์ อิบน์ อุมัรว่า ศาสนทูตของอัลลอฮ์กล่าวว่า "กุญแจของอัลฆ็อยบ์ (ความรู้ที่ซ่อนเร้น) มี 5 อย่าง ซึ่งไม่มีใครรู้นอกจากอัลลอฮ์ ไม่มีใครรู้ว่าพรุ่งนี้เกิดอะไรขึ้นนอกจากอัลลอฮ์ ไม่มีใครรู้ว่าอะไรอยู่ในมดลูกนอกจากอัลลอฮ์ ไม่มีใครรู้ว่าฝนจะตกเมื่อใดนอกจากอัลลอฮ์ ไม่มีวิญญาณใดรู้ว่าตนจะตายที่ไหนนอกจากอัลลอฮ์ และไม่มีใครรู้ว่าวันสิ้นโลกจะเกิดในวันไหนนอกจากอัลลอฮ์
อัลฆ็อยบุนนิสบี (الغيب النسبي) - ใกล้เคียงกับอัลฆ็อยบ์ เป็นสิ่งที่มีกับบุคคลและสถานการณ์ ดังนั้นถ้าซ่อนเร้นจากผู้อื่น ก็จะเป็นที่ประจักษ์แก่คนนั้น ตัวอย่างเช่น ในห้องเรียน นักเรียนสามารถเห็นครูผู้สอนได้ ได้ยินเนื้อหา และบทสนทนาในห้องเรียน ในขณะที่คนด้านนอกจะไม่รู้ถึงสถานการณ์ในห้องเรียนเลย
ควมเชื่อต่ออัลฆ็อยบ์

นี่เป็นองค์ประกอบพื้นฐานในหลักความเชื่อของมุสลิมที่จะเชื่อในสิ่งที่มองไม่เห็น โดยในซูเราะฮ์ที่ 2 โองการที่ 2-4 ได้กล่าวถึงแก่นหลักของหลักศรัทธา 6 ประการในศาสนาอิสลาม ดังนี้:
เชื่อมั่นต่ออัลลอฮ์ (พระเจ้า)
เชื่อมั่นต่อมะลาอิกะฮ์ (เทวทูต)
เชื่อมั่นต่อคัมภีร์
เชื่อมั่นต่อศาสนทูต
เชื่อมั่นต่อวันพิพากษา
เชื่อมั่นต่อกฎสภาวะของพระเจ้า
ตัวอย่างในคัมภีร์

ในเนื้อหาศาสนาอิสลาม (อัล)ฆ็อยบ์ (غيب) คือ (สิ่งที่) มองไม่เห็น และ ไม่ทราบ เพื่อสื่อถึงอัลลอฮ์และพลังที่ก่อร่างโลก การเชื่อในหลักนี้เป็นสิ่งที่สำคัญของมุสลิม ดังตัวอย่างจากอัลกุรอาน
...พระองค์จึงตรัสว่า "ข้ามิได้บอกแก่พวกเจ้าดอกหรือว่า แท้จริงข้าเป็นผู้รู้ยิ่งซึ่งความเร้นลับแห่งชั้นฟ้าทั้งหลายและแผ่นดินและเป็นผู้รู้ยิ่งในสิ่งที่พวกเจ้าเปิดเผยและสิ่งที่พวกเจ้าปกปิด" (2:33)
จงกล่าวเถิด (มุฮัมมัด) ว่า ฉันจะไม่กล่าวแก่พวกท่านว่า ที่ฉันมีบรรดาคลังสมบัติของอัลลอฮฺ และทั้งฉันก็ไม่รู้สิ่งเร้นลับ และฉันก็จะไม่กล่าวแก่พวกท่านว่า ฉันคือมะลัก ฉันจะไม่ปฏิบัติตาม นอกจากสิ่งที่ถูกให้เป็นโองการแก่ฉันเท่านั้น... (6:50)
และที่พระองค์นั้นมีบรรดากุญแจแห่งความเร้นลับ โดยที่ไม่มีใครรู้กุญแจเหล่านั้น นอกจากพระองค์เท่านั้น และพระองค์ทรงรู้สิ่งที่อยู่ในแผ่นดิน และในทะเล และไม่มีใบไม้ใด ร่วงหล่นลง นอกจากพระองค์จะทรงรู้มัน และไม่มีเมล็ดพืชใด ซึ่งอยู่ในบรรดาความมืดของแผ่นดิน และไม่มีสิ่งที่อ่อนนุ่มใด และสิ่งที่แห้งใด นอกจากจะอยู่ในบันทึกอันชัดแจ้ง (6:59)
อัลยะซะอ์

| นบี อัลยะซะอ์ |
| --- | --- |
اليسع เอลีชา
อัลยะซะอ์ ในการประดิษฐ์ตัวอักษรอิสลาม ตามด้วยอะลัยฮิสสะลาม
ชื่ออื่น: อัลอัสบาฏ (الأسباط)
มีชื่อเสียงจาก: การเป็นนบีตามความศรัทธาของอิสลาม
ผู้ดำรงตำแหน่งก่อน: อิลยาส
ผู้สืบตำแหน่ง: ยูนุส
อัลยะซะอ์ (อาหรับ: اليسع, อักษรโรมัน: Alyasa) เป็นนบีและเราะซูลของอัลลอฮ์ ที่ถูกส่งมาเพื่อนำทางชาวอิสราเอล ในคัมภีร์กุรอาน นบีอัลยะซะอ์ ถูกกล่าวถึงสองครั้งในฐานะนบี  และถูกกล่าวถึงทั้งสองครั้งควบคู่ไปกับบรรดานบีคนอื่น ๆ  ท่านได้รับเกียรติจากชาวมุสลิม ในฐานะผู้สืบทอดคำทำนายของอิลยาส (เอลียาห์) แหล่งข้อมูลของอิสลามที่ระบุนบีอัลยะซะอ์กับนบีคิฎิร โดยอ้างถึงความสัมพันธ์อันแน่นแฟ้นระหว่างนบีคิฎิรและนบีอิลยาส ตามความเชื่อของอิสลาม
บุคลิกภาพ

ชื่อของนบีอัลยะซะอ์ ถูกกล่าวถึงสองครั้งใน อัลอันอาม 6:86 และ ศ็อด 38:48 ในโองการเหล่านั้น โดยไม่ได้กล่าวถึงบุคลิกภาพหรือความเป็นนบีของอัลยะซะอ์ ท่านเรียกว่า "สง่างาม" และ "ในหมู่ผู้ที่ได้รับเลือก"  ตามคัมภีร์อัลกุรอาน นบีอัลยะซะอ์ได้รับการยกย่อง "เหนือสรรพสิ่งอื่น" (อาหรับ: فَضَّلْنَا عَلَى ٱلْعَالَمِين, อักษรโรมัน: faḍḍalnā ʿala l-ʿālamīn(a)) และอยู่ "ในหมู่ผู้ดีเลิศ" (อาหรับ: مِنَ ٱلْأَخْيَار, อักษรโรมัน: mina l-akhyār).  นบีอัลยะซะอ์ ถูกกล่าวถึงในอัลอันอาม 6:86 และ ศ็อด 38:48 พร้อมกับนบีอิสมาอีล:
และอิสมาอีล และอัลยะซะอ์ และยูนุส และลูฏ แต่ละคนนั้น เราได้ให้ดีเด่นเหนือกว่าประชาชาติทั้งหลาย
มุอ์ญิซาต (ปาฏิหาริย์)

อิบน์ ตัยมียะฮ์ กล่าวว่า: และมีการกล่าวกันว่าหนึ่งในมุอ์ญิซาตที่อัลลอฮ์ทรงสนับสนุนอัลยะซะอ์คือการที่ท่านทำให้คนที่ตายแล้วกลับมีชีวิต และรักษาคนตาบอดแต่กำเนิดและคนโรคเรื้อน และแม่น้ำจอร์แดนก็แห้งเหือดเพื่อท่าน เดินข้ามมันตามที่กล่าวไว้ในแหล่งข้อมูลของชาวยิว (อิสรออีลลียาต) อัลลอฮ์รู้ดีที่สุดว่าที่ถูกต้องนั้นเป็นอย่างไร
สายตระกูลของท่าน

อิบน์ กะษีร กล่าวว่า: ท่านคือ อัลอัสบาฏ อิบน์ อุดีย์ อิบน์ ชัตลูม อิบน์ อิฟรอษีม อิบน์ ยูซุฟ อิบน์ ยะอ์กูบ อิบน์ อิสฮาก อิบน์ อิบรอฮีม อัลเคาะลีล และ มีการกล่าวว่า ท่านเป็นลูกพี่ลูกน้องของท่านนบีอิลยาส อะลัยฮิมัสสะลาม และมีการกล่าวว่า ท่านซ่อนตัวกับท่านบน ภูเขากอสยูน จากกษัตริย์แห่งบะอ์ลาบัก จากนั้นท่านก็ไปกับท่าน และเมื่อนบีอิลยาสถูกรับขึ้นไป ท่านก็เป็นนบี
อัลฮาฟิซ อิบน์ อะซากิร กล่าวว่า: สายตระกูลของท่านไปถึง อัฟรอยิม อิบน์ ยูซุฟ อัศศิดดีก ซึ่งเป็นหนึ่งในนบีของชาวอิสราเอล
อัฏเฏาะบารี กล่าวว่า:  ท่านคือ อัลยะซะอ์ อิบน์ อัคฏูบ สืบเชื้อสายจากอัลยะอาซัร อิบน์ ฮารูน
อัลมุสตันศิรที่ 1

พระนามเคาะลีฟะฮ์ อัลมุสตันศิรปรากฏในภาพวาดร่วมสมัย จาก folio 164v ของ มะกอมาตอัลฮะรีรี, ฉบับ ค.ศ. 1237 (BNF Arabe 5847).
อัลมุสตันศิร บิลลาฮ์ (อาหรับ: المسنتصر بالله) พระนามเต็ม: อะบู ญะอ์ฟัร อัลมุสตันศิร บิลลาฮ์ อัลมันศูร บิน มุฮัมมัด อัซซอฮิร (أبو جعفر المسنتصر بالله المنصور بن محمد الظاهر; 17 กุมภาพันธ์ ค.ศ. 1192 – 2 ธันวาคม ค.ศ. 1242) เป็นเคาะลีฟะฮ์แห่งราชวงศ์อับบาซียะฮ์ใน ค.ศ. 1226 ถึง 1242 โดยขึ้นครองราชย์ถัดจากเคาะลีฟะฮ์ อัซซอฮิรใน ค.ศ. 1226 และเป็นเคาะลีฟะฮ์องค์สุดท้ายที่ปกครองในแบกแดด
พระราชประวัติ

อัลมุสตันศิรเสด็จพระราชสมภพที่แบกแดดใน ค.ศ. 1192 โดยเป็นพระราชโอรสในอะบูนัศร์ มุฮัมมัด (เคาะลีฟะฮ์ อัซซอฮิรในอนาคต) กับพระราชมารดาที่เป็นอุมมุลวะลัดชาวเติร์ก นาม Zahra พระนามเต็มของพระองค์คือ มันศูร บิน มุฮัมมัด อัซซอฮิร และมีกุนยะฮ์เป็น อะบู ญะอ์ฟัร ในช่วงที่พระองค์เสด็จพระราชสมภพ พระราชบิดาของพระองค์ยังเป็นเจ้าชาย เมื่อพระราชบิดาขึ้นครองราชย์ใน ค.ศ. 1225 พระองค์ลดภาษีในอิรัก และสร้างกองทัพที่แข็งแกร่งเพื่อต่อต้านการรุกราน หลังขึ้นครองราชpN 9 เดือน พระองค์สวรรคตในวันที่ 10 กรกฎาคม ค.ศ. 1226
หลังพระราชบิดาสวรรคตใน ค.ศ. 1226 พระองค์จึงขึ้นครองราชย์เป็นเคาะลีฟะฮ์อับบาซียะฮ์องค์ที่ 36 ที่แบกแดด อัลมุสตันศิรมีชื่อเสียงเป็นพิเศษในการก่อตั้งอัลมัดเราะซะฮ์ อัลมุสตันศิรียะฮ์ (ปัจจุบันเป็นส่วนหนึ่งของมหาวิทยาลัยอัลมุสตันศิรียะฮ์) ใน ค.ศ. 1227/32/34 มัดเราะซะฮ์ในขณะนั้นสอนวิชาต่าง ๆ มากมาย ทั้งการแพทย์ คณิตศาสตร์ วรรณคดี ไวยากรณ์ และอิสลามศึกษา โดยกลายเป็นศูนย์การศึกษาอิสลามที่โดดเด่นและอยู่ในระดับสูงที่แบกแดด
มัดเราะซะฮ์ในสมัยอับบาซียะฮ์ถูกใช้เป็นเครื่องมือสำคัญในการส่งเสริมเผยแพร่แนวมคิดศาสนาอิสลามและเป็นแนวทางในการขยายอุดมการณ์ศรัทธาแรงกล้าของผู้ก่อตั้ง
มุซ็อฟฟะรุดดีน เกิกเบอรี ผู้ปกครองอัรบีล ไม่มีทายาทเป็นผู้ชาย เกิกเบอรีจึงยกอัรบีลให้เป็นพินัยกรรมแก่เคาะลีฟะฮ์ อัลมุสตันศิร หลังเกิกเบอรีเสียชีวิตใน ค.ศ. 1233 นครอัรบีลจึงอยู่ภายใต้การควบคุมของอับบาซียะฮ์
อัลมุสตันศิรสวรรคตในวันที่ 5 ธันวาคม ค.ศ. 1242 อัลมุสตะอ์ศิมขึ้นครองราชย์เป็นเคาะลีฟะฮ์องค์ที่ 37 และเป็นองค์สุดท้ายของรัฐเคาะลีฟะฮ์อับบาซียะฮ์
ดูเพิ่ม

สงครามครูเสดครั้งที่ 6 (1228–1229) การทัพที่ยึดครองเยรูซาเลมจากมุสลิมอีกครั้ง
ข้อมูล

This text is adapted from William Muir's public domain, The Caliphate: Its Rise, Decline, and Fall.
Hasan, M. (1998). History of Islam: Classical period, 571-1258 C.E. History of Islam. Islamic Publications. p. 304
Al-Maqrizi, Al Selouk Leme'refatt Dewall al-Melouk, Dar al-kotob, 1997.
Morray D.W. (1994) An Ayyubid Notable and His World: Ibn Al-ʻAdīm and Aleppo as Portrayed in His Biographical Dictionary of People Associated with the City, Brill. Leiden. ISBN 9004099565
Al-Sāʿī, Ibn; Toorawa, Shawkat M.; Bray, Julia (2017). كتاب جهات الأئمة الخلفاء من الحرائر والإماء المسمى نساء الخلفاء: Women and the Court of Baghdad. Library of Arabic Literature.
| ด ค กเคาะลีฟะฮ์อับบาซียะฮ์ |
| --- | --- |
เคาะลีฟะฮ์แห่งแบกแดด (ค.ศ. 749–1258):  อัสซัฟฟาห์  อัลมันศูร  อัลมะฮ์ดี  อัลฮาดี  ฮารูน อัรเราะชีด  อัลอะมีร  อิบรอฮีม อิบน์ อัลมะฮ์ดี[B]  อัลมะอ์มูน  อัลมัวะอ์ตะศิม  อัลวาษิก  อัลมุตะวักกิล  อัลมุนตะศิร  อัลมุสตะอีน  อัลมัวะอ์ตัซซ์  อัลมุฮ์ตะดี  อัลมัวะอ์ตะมิด  อัลมัวะอ์ตะฎิด  อัลมุกตะฟี  อัลมุกตะดิร  อับดุลลอฮ์ อิบน์ อัลมัวะอ์ตัซซ์[B]  อัลกอฮิร  อัรรอฎี  อัลมุตตะกี  อัลมุสตักฟี  อัลมุเฏียะอ์  อัฏฏอเอียะอ์  อัลกอดิร  อัลกออิม  อัลมุกตะดี  อัลมุสตัซฮิร  อัลมุสตัรชิด  อัรรอชิด  อัลมุกตะฟี  อัลมุสตันญิด  อัลมุสตะฎี  อันนาศิร  อัซซอฮิร  อัลมุสตันศิรที่ 1  อัลมุสตะอ์ศิม  (การพิชิตของมองโกล) 
เคาะลีฟะฮ์แห่งไคโร (ค.ศ. 1261–1517):  อัลมุสตันศิรที่ 2  อัลฮากิมที่ 1  อัลมุสตักฟีที่ 1  อัลวาษิกที่ 1  อัลฮากิมที่ 2  อัลมัวะอ์ตะฎิดที่ 1  อัลมุตะวักกิลที่ 1  อัลมุสตะอ์ศิม  อัลมุตะวักกิลที่ 1  อัลวาษิกที่ 2  อัลมุสตะอ์ศิม  อัลมุตะวักกิลที่ 1  อัลมุสตะอีน  อัลมัวะอ์ตะฎิดที่ 2  อัลมุสตักฟีที่ 2  อัลกออิม  อัลมุสตันญิด  อัลมุตะวักกิลที่ 2  อัลมุสตัมซิก  อัลมุตะวักกิลที่ 3  อัลมุสตัมซิก  อัลมุตะวักกิลที่ 3  (การพิชิตของออตโตมัน) 
[B] ระบุเคาะลีฟะฮ์ชั่วคราวที่รับรองเฉพาะในนครแบกแดด
ลานวิทยาลัยแพทย์อัลมุสตันศิรียะฮ์
อายะตุลลอฮ์

อายะตุลลอฮ์ (อาหรับ: آيَةُ اللّٰه‎‎‎) หรือ ออแยโทลลอฮ์ (เปอร์เซีย: آيت‌الله‎) การสะกดอื่น ๆ เช่น อายะตุลลอห์ อายะตุลลอฮฺ อายะตุลลอหฺ อายาตุลลอห์ อายาตุลลาห์ เป็นตำแหน่งสูงสุดที่มอบให้แก่ผู้นำศาสนาอิสลามนิกาย (มัซฮับ) ชีอะฮ์
เป็นคำภาษาอาหรับ آيَةُ اللّٰه‎‎‎ แปลว่า สัญลักษณ์แห่งอัลลอฮ์ (อายะตุ สัญลักษณ์ และ อัลลอฮ์ นามของพระเจ้า)
บุคคลที่จะได้รับตำแหน่งนี้ต้องเป็น "อะอ์ลัม อะอ์ละมีน" คือ สุดยอดผู้รู้ของบรรดาสุดยอดผู้รู้ หรือปรมาจารย์ นั่นคือจะต้องผ่านการศึกษาจนกระทั่งบรรลุขั้นสูงสุด ในวิทยาการอัลกุรอาน ตัฟซีร ฮะดีษ ฟิกฮ์ อุศูลุลฟิกฮ์ ภาษาอาหรับ ตรรกวิทยา และอื่น ๆ จนบรรลุขั้น อิจญ์ติฮาด สามารถวินิจฉัยบทบัญญัติอิสลามได้ หลังจากนั้นจึงเป็นอาจารย์สอนนักศึกษาศาสนาอิสลามและเป็นผู้นำของบรรดาผู้บรรลุอิจญ์ติฮาด เมื่อเป็นที่ยอมรับของบรรดาผู้บรรลุอิจญ์ติฮาดแล้ว จึงได้รับตำแหน่งนี้
อัลมินยา

| อัลมินยา |
| --- | --- |
เมือง
พิพิธภัณฑ์อะตัน, ญะบัลตูนาโทเลไมออส, สภาลามาตี, สุสานเกาะยะตุลเกาะยะตี
สมญา: เจ้าสาวแห่งอียิปต์ตอนบน
คำขวัญ: เนเฟอร์ติติ[ต้องการอ้างอิง]
อัลมินยาที่ตั้งเมืองอัลมินยาในประเทศอียิปต์
พิกัด: 28°07′10″N 30°44′40″E﻿ / ﻿28.11944°N 30.74444°E﻿ / 28.11944; 30.74444
ประเทศ:  อียิปต์
เขตผู้ว่าการ: อัลมินยา
ความสูง: 47 เมตร (154 ฟุต)
ประชากร (2012)
 • ทั้งหมด: 256,732 คน
เขตเวลา: UTC+2 (เวลายุโรปตะวันออก)
รหัสไปรษณีย์: 61111
รหัสพื้นที่: (+20) 86
อัลมินยา (อาหรับ: المنيا) เป็นเมืองหลักในเขตผู้ว่าการอัลมินยาในอียิปต์ตอนบน ตั้งอยู่บนฝั่งตะวันตกของแม่น้ำไนล์ ห่างจากไคโรไปทางทิศใต้ประมาณ 245 กิโลเมตร (152 ไมล์) ชื่อเมืองมาจากชื่อในภาษาอียิปต์โบราณว่า เม็นอัตคูฟู (Men'at Khufu) แปลว่า เมืองพยาบาลแห่งคูฟู โดยเชื่อมโยงกับฟาโรห์คูฟูหรือคีออปส์ ผู้สร้างพีระมิดใหญ่ที่กีซา
ศัพทมูลวิทยา

ชื่อ อัลมินยา อาจมาจากชื่อเมืองในภาษาคอปติกว่า Tmoone และในภาษาถิ่นโบฮาริกว่า Thmonē แปลว่า "ที่อยู่อาศัย" เพื่อสื่อถึงอารามเก่าแห่งหนึ่งในบริเวณนี้ ส่วนคนท้องถิ่นขนานนามเมืองนี้ว่าเป็น "เจ้าสาวแห่งอียิปต์ตอนบน" เพื่อสื่อถึงทำเลที่ตั้งทางยุทธศาสตร์ของเมืองในอียิปต์ตอนกลาง ในฐานะจุดเชื่อมโยงสำคัญระหว่างตอนเหนือกับตอนใต้ของอียิปต์ อัลมินยาเป็นหนึ่งในเมืองที่มีชาวคริสต์นิกายคอปติกมากที่สุดของประเทศ (ประมาณครึ่งหนึ่งของประชากร)
แหล่งข้อมูลอื่น

Google Aerial Map of Minya
28°07′10″N 30°44′40″E﻿ / ﻿28.11944°N 30.74444°E﻿ / 28.11944; 30.74444
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
อาลี คาลิฟ กาลาอิดห์

| อาลี คาลิฟ กาลาอิดห์ |
| --- | --- |


ประธานาธิบดีแห่งรัฐคาตูโม
อยู่ในวาระ
เริ่มดำรงตำแหน่ง  14 สิงหาคม พ.ศ. 2557
ก่อนหน้า: โมฮาเหม็ด ยูซุฟ จามา
สมาชิกรัฐสภากลางโซมาเลีย
อยู่ในวาระ
เริ่มดำรงตำแหน่ง  4 พฤศจิกายน พ.ศ. 2555
นายกรัฐมนตรีโซมาเลีย
ดำรงตำแหน่ง 8 ตุลาคม พ.ศ. 2543 – 28 ตุลาคม พ.ศ. 2544
ก่อนหน้า: อูมาร์ อาร์เทห์ กาหลิบ
ถัดไป: ออสมัน จามา อาลี
 
ข้อมูลส่วนบุคคล
เกิด: 15 ตุลาคม พ.ศ. 2484
เสียชีวิต: 8 ตุลาคม พ.ศ. 2563 (79 ปี)
ศาสนา: อิสลาม
พรรคการเมือง: อิสระ

ศาสตราจารย์ อาลี คาลิฟ กาลาอิดห์ (โซมาลี: Cali Khaliif Galayr, Ali Khalif Galaid, อาหรับ: علي خليف غلير) (15 ตุลาคม พ.ศ. 2484 –  8 ตุลาคม พ.ศ. 2563) หรือเป็นที่รู้จักกันในนาม อาลี คาลิฟ กาลาอิร เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 8 ตุลาคม พ.ศ. 2543 ถึง 28 ตุลาคม พ.ศ. 2544 กาลาอิดห์มีประสบการณ์ใน การกำหนดนโยบายสาธารณะ, การทูต, การบริหารรัฐกิจและธุรกิจ เขาได้สอนวิชาเหล่านี้ที่มหาวิทยาลัยของรัฐในสหรัฐอเมริกา ปัจจุบันเขาดำรงตำแหน่งสมาชิกรัฐสภากลางโซมาเลีย นอกจากนี้กาลาอิดห์ยังเป็นประธานาธิบดีแห่งรัฐคาตูโม
อาดัม อูนัส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Adam Ounas
วันเกิด:   (1996-11-11) 11 พฤศจิกายน ค.ศ. 1996 (27 ปี)
สถานที่เกิด:  ชอมเบร เลส์ ตูร์ จังหวัดแอ็งเดรลัวร์, ประเทศฝรั่งเศส
ส่วนสูง:  1.72 m (5 ft 7 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  โอเฌเซ นิส ​(ยืมตัวจากนาโปลี)​
หมายเลข:  10
สโมสรเยาวชน
2003–2011:  ตูร์
2011–2012:  FC de l'Ouest Tourangeau 37
2012:  SC Tours Nord
2012–2013:  FC de l'Ouest Tourangeau 37
สโมสรอาชีพ*
| ปี |  ทีม |  ลงเล่น |  (ประตู) |
| 2013–2015 |  บอร์โด เบ |  21 |  (3) |
| 2015–2017 |  บอร์โด​ |  49 |  (8) |
| 2017– |  นาโปลี |  25 |  (3) |
| 2019– |  → นิส​ (ยืมตัว)​ |  14 |  (1) |
ทีมชาติ‡
| 2015–2016 |  ฝรั่งเศส U-20 |  2 |  (1) |
| 2017– |  แอลจีเรีย |  9 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 May 2017 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 5 September 2017
อาดัม อูนัส (อาหรับ: آدم اوناس , เกิด 11 พฤศจิกายน 1996) เป็นนักฟุตบอลชาวแอลจีเรีย ตำแหน่งกองกลาง ปัจจุบันเล่นให้กับสโมสรฟุตบอลนาโปลี ในระดับเซเรียอา
ประวัติ > ฌีรงแด็ง เดอ บอร์โด

ในเดือนเมษายน 2013 อูนัสได้เซ็นสัญญาเข้าร่วมสโมสรฟุตบอลฌีรงแด็ง เดอ บอร์โด และได้ลงเล่นในทีมสำรองในฐานะนักฟุตบอลเยาวชน ก่อนจะได้รับโอกาสให้ลงสนามในทีมชุดใหญ่เป็นครั้งแรกเมื่อวันที่ 4 ตุลาคม 2015 ในนัดที่พบกับสโมสรโลริย็อง
อาสนวิหารซัยยิดะตุนนิญาตที่แบกแดด

| อาสนวิหารซัยยิดะตุนนิญาต |
| --- | --- |


ที่ตั้ง: แบกแดด
ประเทศ:  อิรัก
นิกาย: คริสตจักรซิริแอกคาทอลิก
สถาปัตยกรรม
แล้วเสร็จ: ค.ศ. 1968
นักบวช
มุขนายก: ยูซิฟ อับบา
อาสนวิหารซัยยิดะตุนนิญาตที่แบกแดด (อาหรับ: كاتدرائية سيدة النجاة) เป็นอาสนวิหารของคริสตจักรซิริแอกคาทอลิกที่แบกแดด ประเทศอิรัก อยู่ห่างจากอาสนวิหารแม่พระแห่งนาเรก 380 เมตร โบสถ์คริสต์แห่งนี้เคยถูกโจมตีใน ค.ศ. 2004 และกลุ่มไอซิสโจมตีอีกครั้งใน ค.ศ. 2010
อาซาวัด

อาซาวัด (อังกฤษ: Azawad/Azawagh; ทัวเรก: Azawaɣ หรือ Azawad; อาหรับ: أزواد) เป็นพื้นที่ประเทศมาลีตอนเหนือ และอดีตรัฐซึ่งไม่ได้รับการรับรองที่มีการประกาศเอกราชฝ่ายเดียวโดยขบวนการปลดปล่อยแห่งชาติอาซาวัด (MNLA) ใน พ.ศ. 2555 หลังความขัดแย้งซึ่งได้ขับกองทัพมาลีออกจากพื้นที่ อาซาวัดตามการอ้างกรรมสิทธิ์ของ MNLA ประกอบด้วยเขตทิมบักตู กีดาล กาโอ และบางส่วนของเขตมอปตีของมาลี มีพรมแดนติดต่อกับบูร์กินาฟาโซทางใต้ มอริเตเนียทางตะวันตกและตะวันตกเฉียงเหนือ แอลจีเรียทางเหนือและตะวันออกเฉียงเหนือ และไนเจอร์ทางตะวันออกและตะวันออกเฉียงใต้ กับส่วนที่เหลือของมาลีทางตะวันตกเฉียงใต้ อาซาวัดมีพื้นที่ครอบคลุมส่วนหนึ่งของทะเลทรายสะฮาราและเขตซาเฮล มีกาโอเป็นเมืองใหญ่ที่สุดและเมืองหลวงชั่วคราว
วันที่ 6 เมษายน พ.ศ. 2555 ในแถลงการณ์ที่โพสต์ในเว็บไซต์ของตน MNLA ได้ประกาศเอกราชของอาซาวัดจากมาลี "โดยเพิกถอนไม่ได้" ในเช้าวันเดียวกัน เลขาธิการของขบวนการลงนามในคำประกาศอิสรภาพอาซาวัด ซึ่งยังได้ประกาศให้ MNLA เป็นผู้บริหารภายในของอาซาวัดจนกว่าจะมีการจัดตั้ง "หน่วยงานแห่งชาติ" ขึ้น ประกาศดังกล่าวไม่ได้รับการรับรองจากชาติใด ๆ
จากนั้นในวันที่ 14 กุมภาพันธ์ พ.ศ. 2556 ทาง MNLA ประกาศถอนการอ้างสิทธิเอกราชอาซาวัด และขอให้รัฐบาลมาลีเริ่มเจรจาต่อสถานะของรัฐในอนาคต กลุ่ม MNLA กยุดยิงในเดือนกันยายนของปีเดียวกันหลังมีรายงานว่ากองกำลังของรัฐบาลได้เปิดฉากยิงใส่ผู้ประท้วงที่ไม่มีอาวุธ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Azawad
เว็บไซต์ทางการ
Orphans of the Sahara, a three-part documentary series about the Tuareg people of the Sahara desert.
16°16′N 0°03′W﻿ / ﻿16.267°N 0.050°W﻿ / 16.267; -0.050
| ด ค ก หัวข้อเกี่ยวกับประเทศมาลี |
| --- | --- |
ประวัติศาสตร์:  อาณาจักรกานา  ยุคมาลีก่อนสมัยจักรพรรดิ  อาณาจักรมาลี  อาณาจักรชองไห  อาณาจักรบามามา  ราชอาณาจักรเคเนดูกู  คาร์ทา  อาณาจักรมาสซินา  อาณาจักรทูคูเลอร์  อาณาจักรแวสซูลู  สมัยอาณานิคม 
การเมือง:  รัฐธรรมนูญ  การเลือกตั้ง  ธงชาติ  ความสัมพันธ์กับต่างประเทศ  สิทธิมนุษยชน  การบังคับใช้กฎหมาย  กองทัพ  สมัชชาแห่งชาติ  พรรคการเมือง  ประธานาธิบดี  นายกรัฐมนตรี  อาซาวัด 
ภูมิศาสตร์:  เมือง  จังหวัด  ปัญหาสิ่งแวดล้อม  ภูมิภาค  ธรรมชาติ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data
อัลมันศูเราะฮ์

| อัลมันศูเราะฮ์ المنصورة |
| --- | --- |
ตามเข็มนาฬิกาจากบน:  ดวงอาทิตยตกที่อัลมันศูเราะฮ์, ศิลปะที่อัลมันศูเราะฮ์, สะพานรางรถไฟเก่า
สมญา:  เจ้าสาวแห่งแม่น้ำไนล์ 
สามเหลี่ยมปากแม่น้ำไนล์
ที่ตั้งในประเทศอียิปต์
พิกัด: 31°2′25″N 31°22′58″E﻿ / ﻿31.04028°N 31.38278°E﻿ / 31.04028; 31.38278
ประเทศ: อียิปต์
เขตผู้ว่าการ: อัดดาคิลียะฮ์
ก่อตั้ง: 1219
การปกครอง
 • ผู้ว่า: Ayman AbdelMenem Mohtar Hasnan
พื้นที่
 • ทั้งหมด: 371 ตร.กม. (143 ตร.ไมล์)
ความสูง: 12 เมตร (39 ฟุต)
ประชากร (2012)
 • ทั้งหมด: 960,423 คน
 • ความหนาแน่น: 2,600 คน/ตร.กม. (6,700 คน/ตร.ไมล์)
เขตเวลา: UTC+2 (เวลายุโรปตะวันออก)
รหัสพื้นที่: +(20) 50
เว็บไซต์: www.dakahliya.gov.eg
อัลมันศูเราะฮ์ (อาหรับ: المنصورة, IPA: [el.mɑnˈsˤuːɾɑ],สำเนียงท้องถิ่น: [el.mænˈsˤuːɾe]) เป็นเมืองในประเทศอียิปต์ที่มีประชากร 960,423 คน และเป็นเมืองหลักของเขตผู้ว่าการอัดดาคิลียะฮ์
ศัพทมูลวิทยา

ในภาษาอาหรับ มันศูเราะฮ์ แปลว่า "ชัยชนะ" ซึ่งมีที่มาจากชัยชนะของชาวอียิปต์ในยุทธการที่อัลมันศูเราะฮ์เหนือพระเจ้าหลุยส์ที่ 9 แห่งฝรั่งเศสในช่วงสงครามครูเสดครั้งที่ 7
ประวัติ

อัลกามิลแห่งราชวงศ์อัยยูบิดทรงก่อตั้งเมืองนี้ขั้นใน ค.ศ. 1219 ที่ริมสาขาแม่น้ำไนล์บนหมู่บ้านเก่าอย่าง อัลบิชเฏาะมีร (อาหรับ: البشطمير) และกัฟรุลบะดะมาศ (อาหรับ: كفر البدماص) หลังจากชาวอียิปต์เอาชนะพวกครูเสดในสงครามครูเสดครั้งที่ 7 แล้ว ก็เปลี่ยนชื่อเมืองเป็น อัลมันศูเราะฮ์ (แปลว่า "ชัยชนะ")
ในสงครามครูเสดครั้งที่ 7 ราชวงศ์กาเปเซียงประสบกับความพ่ายแพ้ โดยมีผู้เสียชีวิตระหว่างสู้รบ 15,000 ถึง 30,000 คน พระเจ้าหลุยส์ที่ 9 แห่งฝรั่งเศสทรงถูกจับกุมในยุทธการที่อัลมันศูเราะฮ์ และถูกคุมขังในบ้านของอิบรอฮีม อิบน์ ลุกมาน เลขานุการสุลต่าน และอยู่ภายใต้การคุ้มครองของขันทีศอเบียะห์ ปัจจุบันบ้านของอิบรอฮีมกลายเป็นพิพิธภัณฑ์ ซึ่งมีของใช้ที่เคยเป็นของพระมหากษัตริย์ฝรั่งเศสหลายอย่าง ซึ่งรวมไปถึงโถส้วมส่วนพระองค์ในคริสต์ศตวรรษที่ 13 ด้วย.
การรบทางอากาศที่อัลมันศูเราะฮ์ในวันที่ 14 ตุลาคม ค.ศ. 1973 เกิดขึ้นในช่วงสงครามยมคิปปูร์ กองทัพอากาศอิสราเอลโจมตีฐานทัพอากาศอียิปต์ที่สกัดกั้นโดยกองทัพอากาศอียิปต์ ในวันนั้น เครื่องบินขับไล่ไอพ่น 160 ลำ ส่วนใหญ่เป็นของอิสราเอล สู้รบที่อัลมันศูเราะฮ์เป็นเวลา 53 นาที กองทัพอียิปต์อ้างว่า ถึงแม้ว่าเครื่องบินรบอิสราเอลจะมีความเหนือกว่าในด้านตัวเลขและคุณภาพก็ตาม มีเครื่องบินถูกยิงตกลง 17 ลำ (ฝ่ายอิสราเอลบอกว่ามีแค่ 2 ลำ) ขณะที่ส่วนอื่นล่าถอยไป
ภูมิประเทศ > ภูมิอากาศ

การแบ่งเขตภูมิอากาศแบบเคิพเพินจัดให้เมืองนี้อยู่ในภูมิอากาศแบบทะเลทรายเขตร้อน (BWh)
| ข้อมูลภูมิอากาศของอัลมันศูเราะฮ์> เดือน | ข้อมูลภูมิอากาศของอัลมันศูเราะฮ์> ม.ค. | ข้อมูลภูมิอากาศของอัลมันศูเราะฮ์> ก.พ. | ข้อมูลภูมิอากาศของอัลมันศูเราะฮ์> มี.ค. | ข้อมูลภูมิอากาศของอัลมันศูเราะฮ์> เม.ย. | ข้อมูลภูมิอากาศของอัลมันศูเราะฮ์> พ.ค. | ข้อมูลภูมิอากาศของอัลมันศูเราะฮ์> มิ.ย. | ข้อมูลภูมิอากาศของอัลมันศูเราะฮ์> ก.ค. | ข้อมูลภูมิอากาศของอัลมันศูเราะฮ์> ส.ค. | ข้อมูลภูมิอากาศของอัลมันศูเราะฮ์> ก.ย. | ข้อมูลภูมิอากาศของอัลมันศูเราะฮ์> ต.ค. | ข้อมูลภูมิอากาศของอัลมันศูเราะฮ์> พ.ย. | ข้อมูลภูมิอากาศของอัลมันศูเราะฮ์> ธ.ค. | ข้อมูลภูมิอากาศของอัลมันศูเราะฮ์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 19.0 (66.2) | 19.8 (67.6) | 22.4 (72.3) | 26.3 (79.3) | 32.1 (89.8) | 33.0 (91.4) | 32.6 (90.7) | 33.3 (91.9) | 32.0 (89.6) | 28.6 (83.5) | 25.0 (77) | 20.7 (69.3) | 27.07 (80.72) |
| อุณหภูมิเฉลี่ยแต่ละวัน °C (°F) | 12.9 (55.2) | 13.5 (56.3) | 15.8 (60.4) | 19.0 (66.2) | 23.6 (74.5) | 25.7 (78.3) | 26.6 (79.9) | 26.8 (80.2) | 25.3 (77.5) | 22.8 (73) | 19.4 (66.9) | 14.9 (58.8) | 20.53 (68.95) |
| อุณหภูมิต่ำสุดเฉลี่ย  °C (°F) | 6.8 (44.2) | 7.3 (45.1) | 9.2 (48.6) | 11.8 (53.2) | 15.2 (59.4) | 18.4 (65.1) | 20.6 (69.1) | 20.4 (68.7) | 18.7 (65.7) | 17.0 (62.6) | 13.9 (57) | 9.1 (48.4) | 14.03 (57.26) |
| หยาดน้ำฟ้า มม (นิ้ว) | 13 (0.51) | 9 (0.35) | 6 (0.24) | 3 (0.12) | 3 (0.12) | 0 (0) | 0 (0) | 0 (0) | 0 (0) | 4 (0.16) | 7 (0.28) | 11 (0.43) | 56 (2.2) |
แหล่งที่มา: Climate-Data.org
แหล่งข้อมูลอื่น

"Mansura" . สารานุกรมบริตานิกา ค.ศ. 1911. Vol. 17 (11 ed.). 1911. p. 602.
http://www.dakahliya.gov.eg/Dakhlya/PDF_Files_/Dr_Ayman.pdf
(ในภาษาอาหรับ) Official website
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
31°03′00″N 31°23′00″E﻿ / ﻿31.05000°N 31.38333°E﻿ / 31.05000; 31.38333
อาดีล รามี

อาดีล รามี (เสียงอ่านภาษาฝรั่งเศส: [a.dil ʁa.mi] ; อาหรับ: عادل رامي; เกิดเมื่อวันที่ 27 ธันวาคม ค.ศ. 1985 เป็นนักฟุตบอล​ชาวฝรั่งเศส ตำแหน่ง กองหลัง หรือ แบ็กขวา  ปัจจุบันเล่นให้กับสโมสรฟุตบอลทรัว ใน ลีกเอิง ประเทศฝรั่งเศส
แหล่งข้อมูลอื่น

Valencia official profile เก็บถาวร 2011-10-30 ที่ เวย์แบ็กแมชชีน
Lille OSC Profile
Atdil Rami French league stats at LFP.fr (ฝรั่งเศส)
อาดีล รามี ที่ L'Équipe Football (ในภาษาฝรั่งเศส)
Adil Rami profile เก็บถาวร 2011-04-25 ที่ เวย์แบ็กแมชชีน at fff.fr (ฝรั่งเศส)
Transfermarkt profile
Ciberche stats and bio เก็บถาวร 2021-01-12 ที่ เวย์แบ็กแมชชีน (สเปน)
| ด ค กรายชื่อนักกีฬาทีมชาติฝรั่งเศส – รองชนะเลิศ ฟุตบอลชิงแชมป์แห่งชาติยุโรป 2016 |
| --- | --- | --- |
|  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  |
| ด ค กรายชื่อนักกีฬาทีมชาติฝรั่งเศส – ชนะเลิศ ฟุตบอลโลก 2018 (สมัยที่ 2) |
| --- | --- | --- |
|  1 โยริส (c)  2 ปาวาร์  3 กีมแปมเบ  4 วาราน  5 อูมตีตี  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 มาตุยดี  15 อึนซงซี  16 ม็องด็องดา  17 รามี  18 เฟกีร์  19 ซีดีเบ  20 โตแว็ง  21 แอร์น็องแดซ  22 แมนดี  23 อาเรออลา  ผู้ฝึกสอน: เดช็อง  |  1 โยริส (c)  2 ปาวาร์  3 กีมแปมเบ  4 วาราน  5 อูมตีตี  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 มาตุยดี  15 อึนซงซี  16 ม็องด็องดา  17 รามี  18 เฟกีร์  19 ซีดีเบ  20 โตแว็ง  21 แอร์น็องแดซ  22 แมนดี  23 อาเรออลา  ผู้ฝึกสอน: เดช็อง  |  |
อาลี โมฮัมเหม็ด เกดี

| อาลี โมฮัมเหม็ด เกดี |
| --- | --- |


นายกรัฐมนตรีโซมาเลีย
ดำรงตำแหน่ง 3 พฤศจิกายน พ.ศ. 2547 – 29 ตุลาคม พ.ศ. 2550
ก่อนหน้า: โมฮัมเหม็ด อับดี ยูซุฟ
ถัดไป: ซาลิม อาลีโยว อิบรอม
 
ข้อมูลส่วนบุคคล
เกิด: 2 ตุลาคม พ.ศ. 2495 (72 ปี)
ศาสนา: อิสลาม
พรรคการเมือง: รัฐบาลกลางเปลี่ยนผ่าน
คู่สมรส: ฟาดูโม ฮัสซัน อาลี

อาลี โมฮัมเหม็ด เกดี (โซมาลี: Cali Maxamed Geedi, อาหรับ: علي محمد جيدي) (เกิด 2 ตุลาคม พ.ศ. 2495) เป็นนายกรัฐมนตรีของรัฐบาลกลางเปลี่ยนผ่านแห่งโซมาเลียตั้งแต่ พ.ศ. 2547 ถึง พ.ศ. 2550 เขาเป็นที่รู้จักในแวดวงทางการเมืองเมื่อได้รับการแต่งต้งเป็นนายกรัฐมนตรีในเดือนพฤศจิกายน พ.ศ. 2547 เขาเป็นพันธมิตรกับเผ่าอับกาอัล เผ่าย่อยของเผ่าฮาวีเยของโมกาดิชู หนึ่งในสี่ของชนเผ่าที่มีประสิทธิภาพมากที่สุดของโซมาเลีย เขารอดอย่างหวุดหวิดจากการโจมตีฆ่าตัวตายในบ้านของเขาซึ่งมีมีผู้เสียชีวิตอย่างน้อย 7 คนในวันที่ 3 มิถุนายน พ.ศ. 2550
ศราวุฒิ จันทพันธ์

| ข้อมูลส่วนตัว |
| --- | --- | --- | --- |
ชื่อเต็ม:  ศราวุฒิ จันทพันธ์
วันเกิด:   (1984-04-26) 26 เมษายน ค.ศ. 1984 (40 ปี)
สถานที่เกิด:  มุกดาหาร ประเทศไทย
ส่วนสูง:  1.67 m (5 ft 5 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  ระยอง (ผู้ช่วยผู้ฝึกสอน)
สโมสรอาชีพ*
| ปี |  ทีม |  ลงเล่น |  (ประตู) |
| 2006–2009 |  ชลบุรี |  48 |  (5) |
| 2010 |  จันทบุรี |  21 |  (2) |
| 2011–2013 |  ชลบุรี |  6 |  (0) |
| 2014 |  → นครราชสีมา (ยืมตัว) |  5 |  (0) |
| 2015 |  นครราชสีมา |   |   |
| 2016 |  สมุทรปราการ ยูไนเต็ด |   |   |
| 2016–2017 |  บ้านบึง ยูไนเต็ด |   |   |
| 2017–2018 |  อุตรดิตถ์ |   |   |
ทีมชาติ
| 2006 |  ทีมชาติไทย |  2 |  (0) |
จัดการทีม
2021:  พัทยา ดอลฟินส์ ยูไนเต็ด
2022:  เกษตรศาสตร์ (รักษาการ)
2022–2023:  สมุทรปราการ ซิตี้ (ผู้ช่วยผู้ฝึกสอน)
2023–2024:  อุทัยธานี (ผู้ช่วยผู้ฝึกสอน)
2024–:  ระยอง (ผู้ช่วยผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน พ.ศ. 2551
ศราวุฒิ จันทพันธ์ เป็นอดีตนักฟุตบอลและผู้ฝึกสอนฟุตบอลชาวไทย เขาเคยเล่นตำแหน่งกองกลางให้กับชลบุรี ในเอเอฟซีแชมเปียนส์ลีก 2008 รอบแบ่งกลุ่ม ปัจจุบันเป็นผู้ช่วยผู้ฝึกสอนให้กับ ระยอง ใน ไทยลีก
เกียรติประวัติ > สโมสร

ไทยลีก ชนะเลิศ (1) : 2550
ฟุตบอลถ้วยพระราชทาน ชนะเลิศ (2) : 2550, 2551
แหล่งข้อมูลอื่น

ข้อมูลส่วนตัว ที่ Goal
ข้อมูลของ ศราวุฒิ จันทพันธ์ ที่ ซ็อกเกอร์เวย์
อำเภอกิชน์

| อำเภอกิชน์ مديرية قشن |
| --- | --- |
อำเภอ
ประเทศ:  เยเมน
เขตผู้ว่าการ: อัลมะฮ์เราะฮ์
ประชากร (2546)
 • ทั้งหมด: 11,441 คน
เขตเวลา: UTC+3 (เวลามาตรฐานเยเมน)
กิชน์ (อาหรับ: قشن) เป็นอำเภอในเขตผู้ว่าการอัลมะฮ์เราะฮ์ ประเทศเยเมน ใน พ.ศ. 2546 อำเภอนี้มีประชากร 11,441 คน